สวัสดีคะคุณ เป็นคนอ้วนคะ อายุพึ่ง27 ปี สูง166 หนัก 85 ประจำเดือนไม่มาหลายเดือนแล้วคะ มีตกขาวด้วยคะ เป็นสีน้ำตาล มีกลิ่น ซื้อยามากินก็ไม่หาย พอมา 2-3 วันนี้ ชอบมีเลือดออกทางช่องคลอดตอนนอน แต่ไม่ได้มีทุกวันนะคะ เป็นบางวัน ตอนตื่นนอนไหลเลอะที่นอนเลยคะ ไม่ปวดท้องคะ มันเป็นอะไรร้ายแรงมั้ยคะ เคลียดมากเลยคะ กลัวจะเป็นมะเร็งปาดมดลูก เพราะไปอ่านมาหนูมีอาการเหมือนกัน 2 อย่างคือ ประจำเดือนกระปิดกระปอย และก็เป็นตกขาว แต่นอกนั้นไม่เป็นคะ
สวัสดีค่ะ Liewliew,อาการมีเลือดออกกะปริดกะปรอยหลังจากการขาดประจำเดือนมานาน หากไม่เคยมีเพศสัมพันธ์ อาจเกิดได้จากหลายสาเหตุ ได้แก่1. โรคอ้วน เนื่องจากคนอ้วนมีเซลล์ไขมันจำนวนมาก ซึ่งเซลล์ไขมันสามารถสร้างฮฮร์โมนเอสโตรเจนได้ในปริมาณเล็กน้อย เมื่อมีปริมาณมากเกิน จึงกระทบต่อการหลั่งฮอร์โมนเพศที่ปกติได้ นอกจากนี้ยังพบในกรณีที่น้ำหนักตัวเพิ่มขึ้นหรือลดลงเร็วเกินไปด้วย2. ภาวะที่รังไข่ทั้ง 2 ข้างมีถุงน้ำขนาดเล็กจำนวนมาก เรียกว่า polycystic ovary syndrome(PCOS)โดยผู้ที่เป็นโรคนี้มักจะมีรูปร่างอ้วน ผิวมัน มีสิวเยอะ และมีขนดกมากกว่าผู้หญิงทั่วไป3.มีภาวะไทรอยด์ฮอร์โมนเป็นพิษ (แต่มักจะมีน้ำหนักลด) หรือมีภาวะไทรอยด์ออรโมนต่ำก็ได้ ซึ่งจะไปมีผลกระทบต่อการหลั่งฮอร์โมนเพศของต่อมใต้สมอง4.เป็นเนื้องอกของต่อมใต้สมอง แต่จะมีอาการอื่นร่วมด้วย เช่น ปวดศีรษะ การมองเห็นผิดปกติ มีน้ำนมไหลจากเต้านม เป็นต้นแต่หากเคยมีเพศสัมพันธ์ต้องนึกถึงสาเหตุจากการตั้งครรภ์ไว้ด้วยค่ะสำหรับอาการของมะเร็งปากมดลูกได้แก่ การมีเลือดออกจากช่องคลอดผิดปกติ ตกขาวปนเลือดหรือหนอง ช่องคลอดมีกลิ่นผิดปกติ มีเลือดเลือดออกเวลามีเพศสัมพันธ์ ปวดในช่องคลอดขณะมีเพศสัมพันธ์ และยังมีอาการอื่น ๆ ที่อาจเกิดขึ้นหากมีการลุกลามของเซลล์มะเร็งไปยังเนื้อเยื่ออวัยวะอื่น ๆ เช่น ปัสสาวะมีเลือดปน ปัสสาวะออกน้อย ท้องบวมจากการมีน้ำในช่องท้อง ปวดกระดูกบริเวณต่างๆ รวมถึงเบื่ออาหาร น้ำหนักลด เป็นต้น นอกจากนี้ โรคมะเร็งปากมดลูกส่วนใหญ่แล้วมักพบในผู้ที่อายุมากกว่า 40 ปีขึ้นไป และจะพบในผู้มีเพศสัมพันธ์ตั้งแต่อายุยังน้อย มีการเปลี่ยนคู่นอนบ่อย มีลูกหลายคน เป็นต้นเนื่องจากอายุยังน้อย และหากไม่เคยมีเพศสัมพันธ์ โอกาสที่จะเป็นมะเร็งปากมดลูกก็แทบไม่มี อีกทั้งจากลักษณะอาการที่มีการขาดประจำเดือนมาก่อน น่าจะเกิดจากสาเหตุดังข้อดังที่ยกตัวอย่างไปค่ะแนะนำว่าควรไปพบแพทย์เพื่อหาสาเหตุนะคะ